2016. gada 8. martā Noteikumi Nr. 140

Rīgā (prot. Nr. 12 16 .§)

**Grozījumi Ministru kabineta 2010. gada 21. jūnija noteikumos Nr. 569 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus"**

Izdoti saskaņā ar

Valsts un pašvaldību institūciju

amatpersonu un darbinieku atlīdzības

likuma 39. panta pirmo daļu

Izdarīt Ministru kabineta 2010. gada 21. jūnija noteikumos Nr. 569 "Kārtība, kādā Iekšlietu ministrijas sistēmas iestāžu un Ieslodzījuma vietu pārvaldes amatpersona ar speciālo dienesta pakāpi saņem apmaksātus veselības aprūpes pakalpojumus" (Latvijas Vēstnesis, 2010, 101., 160. nr.; 2012, 70. nr.; 2013, 252. nr.; 2014, 33. nr.) šādus grozījumus:

1. Papildināt noteikumus ar 2.1punktu šādā redakcijā:

"2.1Ja amatpersona cietusi nelaimes gadījumā darbā, saskaroties ar asinīm vai citiem bioloģiskiem šķidrumiem vai priekšmetiem, kas ir bijuši inficēti, un ir sastādīts akts par šo nelaimes gadījumu darbā, un ja inficēšanās ar konkrēto slimību pirms nelaimes gadījuma nav konstatēta, bet tā tiek konstatēta dinamiskās novērošanas laikā, Iekšlietu ministrijas veselības un sporta centrs (turpmāk – centrs) medikamentozās ārstēšanas kursā kompensē pacienta maksājamo daļu, kas noteikta saskaņā ar normatīvajiem aktiem par ambulatorajai ārstēšanai paredzēto zāļu un medicīnisko ierīču iegādes kompensējamo izdevumu kārtību."

2. Aizstāt 3. punktā vārdus "Iekšlietu ministrijas veselības un sporta centrs (turpmāk – centrs)" ar vārdu "centrs".

3. Aizstāt 4.3. apakšpunktā skaitli "215" ar skaitli "250".

4. Aizstāt 4.5. apakšpunktā skaitli "145" ar skaitli "200".

5. Svītrot 4.6. apakšpunktā skaitli un vārdu "75 % apmērā".

6. Papildināt noteikumus ar 4.7. apakšpunktu šādā redakcijā:

"4.7. šo noteikumu 2.1punktā minētos veselības aprūpes pakalpojumus apmaksā, kompensējot amatpersonām pacienta maksājamo daļu medikamen­tozās ārstēšanas kursā vai saskaņā ar līgumu, ko centrs noslēdzis ar ārstniecības iestādi vai aptieku."

7. Papildināt noteikumus ar 5.1punktu šādā redakcijā:

"5.1 Lai saņemtu kompensāciju par šo noteikumu 2.1punktā minētajiem pakalpojumiem, amatpersona pirmreizēji iesniedz centrā nelaimes gadījuma akta kopiju, apliecinājumu par amatpersonas veselības stāvokli nelaimes gadījuma notikuma brīdī (tai skaitā laboratoriskās izmeklēšanas rezultātus, kas apliecina infekcijas neesību pirms nelaimes gadījuma), ārsta speciālista vai konsilija lēmuma kopiju un izrakstīto medikamentu recepšu kopijas, kā arī šo noteikumu 5. punktā minētos dokumentus."

8. Papildināt 6. punktu aiz skaitļa "5." ar vārdu un skaitli "un 5.1".

9. Izteikt 11.8. apakšpunktu šādā redakcijā:

"11.8. manipulācijas, kuras saskaņā ar normatīvajiem aktiem par veselības aprūpes organizēšanas un finansēšanas kārtību nav iekļautas apmaksājamo manipulāciju sarakstā, izņemot ambulatori veicamās injekcijas, fizikālās medicīnas pakalpojumus, podometriju un ārstniecisko pēdu aprūpi ar ārsta speciālista nosūtījumu;".

10. Izteikt 11.12. apakšpunktu šādā redakcijā:

"11.12. pakalpojumi, kas saņemti iestādē, kura nav reģistrēta ārstniecības iestāžu reģistrā (izņemot redzes pārbaudi), vai kurus ārstniecības iestāde nav reģistrējusi atbilstoši normatīvo aktu prasībām."

11. Papildināt noteikumus ar 17. un 18. punktu šādā redakcijā:

"17. Kompensācijas apmērs par šo noteikumu 2.2. apakšpunktā minētajiem veselības aprūpes pakalpojumiem (tai skaitā par amatpersonai veikto vakcināciju), kas amatpersonai sniegti līdz 2015. gada 31. decembrim un ko amatpersonai kompensē saskaņā ar šo noteikumu 4.3. apakšpunktu, kopumā nepārsniedz 215 *euro*. Kompensācijas apmērs par šo noteikumu 2.6. apakšpunktā minētajiem veselības aprūpes pakalpojumiem, kas amatpersonai sniegti līdz 2015. gada 31. decembrim un ko amatpersonai kompensē saskaņā ar šo noteikumu 4.5. apakšpunktu, kopumā nepārsniedz 145 *euro*. Kompensācija par šo noteikumu 2.7. apakšpunktā minētajiem veselības aprūpes pakalpojumiem, kas amatpersonai sniegti līdz 2015. gada 31. decembrim, tiek noteikta 75 % apmērā, bet ne vairāk kā 75 *euro*.

18. Šo noteikumu 4.3, 4.5., 4.6. un 11.8. apakšpunktu piemēro ar 2016. gada 1. janvāri."

Ministru prezidents Māris Kučinskis

Iekšlietu ministrs Rihards Kozlovskis